10/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

PADRONESA INDUSTRIAL DE CURTIDOS, S. A. de conformidade co artigo 261 do Regulamento do dominio público hidráulico, solicita a modificación da autorización outorgada por Augas de Galicia en data en data 08/02/2000, e modificada por resolucións de datas 10/11/2003 e 11/03/2005, para o vertido ao río Ulla de augas residuais industriais e fecais depuradas procedentes das súas instalacións industriais dedicadas ao curtido de peles asentadas no lugar da Matanza (t. m. Padrón); en relación coa orixe, caudal máximo de vertido e sistema de depuración das augas residuais industriais e fecais. • CAUDAL MÁXIMO DE VERTIDO: O caudal máximo de vertido de augas residuais industriais e fecais procedentes das instalacións de depuración de PICUSA é de 111.080 m3/ano, distribuido de acordo co indicado na seguinte táboa: • TRATAMENTO DE DEPURACIÓN APLICADO: As augas residuais industriais e fecais xeradas nas instalacións de PADRONESA INDUSTRIAL DE CURTIDOS, S. A., xunto coas augas residuais industriais e fecais pretratadas procedentes das instalacións de ALUMINIOS CORTIZO, S. A. e as augas residuais fecais procedentes das instalacións de SISTEMAS TÉCNICOS DEL ACCESORIO Y COMPONENTES, S. L. son tratadas nunha estación depuradora que conta cos seguintes dispositivos: - Desbaste en tamiz en escaleira autolimpiable con compactador hidráulico de 1 mm de luz de malla. - Oxidación catalítica de sulfuros mediante sulfato de manganeso en balsa de formigón de 1000 m3 de volume útil (14,2 x 15,4 x 5,8 m3) dotada de aireación. - Desbaste en tamiz en escaleira autolimpiable con compactador hidráulico de 1 mm de luz de malla. - Balsa de homoxeneización de 2500 m3 (36,5 x 15,3 x 4,5 m3) dotada de aireación, que recibe, ademais do efluente da etapa de curtidos logo do seu tamizado, o efluente tratado na liña de sulfuros, as augas residuais fecais xeradas nas instalacións de PADRONESA INDUSTRIAL DE CURTIDOS, S. A., as augas residuais industriais e fecais pretratadas procedentes das instalacións de ALUMINIOS CORTIZO, S. A. e as augas residuais fecais procedentes das instalacións de SISTEMAS TÉCNICOS DEL ACCESORIO Y COMPONENTES, S. L. - Tratamento físico-químico mediante: o Cámara de mestura de 15,3 m3 con adición de hidróxido sódico e antiespumante. o Cámara de floculación de 27 m3 con adición de polielectrolito. o Sedimentador lamelar de 94,4 m3 e 22,6 m2 de superficie. - Tratamento biolóxico en balsa de 2500 m3 (23,2 x 21,8 x 5 m3) con funcionamento en ciclos de nitrificación-desnitrificación, dotada de soplante, difusores de burbulla fina e dous axitadores, así como sondas de potencial redox e osíxeno disolto. - Decantador secundario de 630 m3 e 210 m2 de superficie con recirculación á balsa de homoxeneización e purga de lodos. - Tanque de almacenamento de lodos físico-químicos con sedimentación por gravidade de 378 m3 (10 x 7 x 5,4 m3); o clarificado é canalizado por rebouse á balsa de homoxeneización. - Tanque de almacenamento de lodos biolóxicos de 189 m3 (7 x 5 x 5,4 m3). - Filtro banda de 2,1 m de ancho de banda, con inxección de floculante en liña; o líquido filtrado devólvese á balsa de homoxeneización. As augas residuais industriais e fecais tratadas nas instalacións de depuración de PADRONESA INDUSTRIAL DE CURTIDOS, S. A. son canalizadas, conxuntaménte coas augas pluviais recollidas na rede de pluviais do polígono, para o seu vertido ao río Ulla baixo a ponte do antigo ferrocarril, no punto de coordenadas UTM: X=528.508; Y=4.730.946. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 11 de abril de 2011 O xefe da Área de Vertidos, e. f. Asdo.: Francisco Julio Gutiérrez García